TV7 UUSAASTA TERVITUS
Head TV7 vaatajad.
Tahan kohe alustuseks öelda, et Jumal on hea ja armastab sind.
Ta on andnud oma elu su eest
ja soovib näha sind kord enda juures taevas.
Kui palusin Jumalalt tänaseks tervituseks sõnumit,
sain Ta käest sõna "valik".
Mõistsin kohe, millist valikut me Issand Jeesus silmas pidas.
Ta pidas silmas seda,
et me kõik peame vastama küsimusele:
"Kus sa veedad oma igaviku?"
Kordan veelkord:
kus sa veedad oma igaviku?
Mõistes selle küsimuse tohutut tähendust ja tõsidust,
kogesin valu.
Just nagu 18 aastat tagasi enne TV7 rajamist.
Jumal pani 2003. a. mu südamele suure valu
Soome rahva vaimuliku olukorra pärast.
Me maa oli loobumas Jumala Sõnast ja selle kohasest elust.
Taandumine Jumalast on peale seda vaid kasvanud.
See koorem pani mind võtma vastutust,
kuigi ma ise poleks seda soovinud.
Eriti, kui mõelda, et olin just jäänud pensionile
väga vastutusrikkalt töölt ärimaailmas.
Ometi kogesin, et mu ülesanne on rajada kristlik telekanal,
milleks Jumal andis ka järgmise juhise:
"Küsi kõike vajaminevat minult, mitte inimestelt."
Seda juhist olen püüdnud ka järgida.
Inimlikult võttes käis telekanali rajamine liiga ruttu.
Ühtlasi pidasin takistuseks seda,
et olin oma teadmiste ja kogemuste poolest ärijuht,
mitte teoloog.
Ometi oli selle kanali rajamine Jumala ja mitte minu plaan.
Seisin simitsi tõsise valikuga, mis oli teine selline mu elus.
Küsisin, kas ikka olen võimeline täitma sellist ülesannet?
Oma esimese vaimuliku valiku olin teinud 12 aastat varem -
1991. aastal,
kui andsin oma elu Jeesusele
kogedes uuestisündi ja elavaks usklikuks saamist.
Kristliku telekanali rajamine tundus siiski kui suletud rajale minek -
ei ühtki avatud rada.
Ka ei mõistnud ma,
mida Jumala juhiste järgi tegutsemine praktikas tähendab.
Oli vaid teatud arusaam Püha Vaimu tegutsemisest,
kuid mitte piisavalt usaldust minna usu najal suletud radadele.
Inimlikult tundus, et läbikukkumine on juba ette määratud.
Omades tänaseks 17-aastast kogemust selles vallas,
võin öelda, et olen mitmeid kordi tundnud end väga väikesena
ja tänu Jumalale, et kogenud Teda suurena.
Samm sammult olen leidnud kinnitust sellelegi,
et on olemas üleloomulik, nähtamatu Jumala kuningriik
ja samas ka nähtamatu hingevaenlase kuningriik.
Seda kõike kinnitab ja annab sellest arusaamist
Jumala armastuskiri meile - Tema püha Sõna Piibel.
Tänu Jumalale,
et Ta ei jätnud seda ülesannet vaid minu kanda,
vaid ka mu abikaasa Mirjast sai minu võitluskaaslane.
Kolmekordne lõng peab ikka paremini vastu.
Eriti veel siis, kui see kolmas osa on Jumal ise.
Kasutan sõna "võitluspaar" seetõttu, et küsimus on vaimses sõjapidamises.
Hingevaenlane püüab kõikvõimalike ahvatlustega
takistada inimeste usklikuks saamist ja viia kõiki hukatusse
ehk lahutada neid igaveseks Jumalast.
TV7 on neist võitlustest siiani välja tulnud
ja usun, et seda tänu tuhandetele eestpalvetajatele.
Südamest suur tänu teile!
Inimelu on täis erinevaid valikuid,
kuid osad neist on olulisemad kui teised.
Enamus me valikuid on seotud argieluga,
kuid olukorrad, kus inimene otsib elumõtet
ja vastuseid küsimustele: "Miks ma üldse olen siin ilmas?
Milline on Jumala plaan minu suhtes ja kuhu olen teel?"
on elu kõige olulisemad küsimused.
Me kõik sureme kord.
Kuidas oled end selleks ette valmistanud?
Igaviku mõistmine
muudab selle küsimuse ääretult oluliseks.
Kui inimese vaim on igavene,
peab inimene omama ka võimalus
leida vastus elu olulisemale küsimusele.
Kõige selle üle mõtisklemine on muutunud üha raskemaks,
sest me ühiskond hülgab üha enam Jumala Sõna
ning uskmatus ja erinevad filosoofiad ja valeõpetused
võtavad üha enam maad.
Nende arv, kes hoiavad kinni Piiblist,
on eriti sellel aastakümnel langenud järsult.
Leidmaks vastuseid olulistele küsimustele
peame otsustama,
kas tahame leida vastuseid Piiblist või muudest allikatest.
Me taevane Isa pole jätnud meid saatuse hooleks,
vaid Ta on andnud meile oma Sõna.
Piiblis on öeldud, et kui ka taevas ja maa hävivad,
ei hävi Tema Sõna mitte.
Piibel on inimese usuelu peamine alustala.
See kätkeb endas kogu infot ja ilmutust,
mida inimkond eluks vajab.
Piibel on kirjutatud Jumala Vaimuga võitud inimeste poolt
ja Piibel kinnitab ka,
et Jumal ise valvab oma Sõna ja selle täitumise üle.
Kui uurid Piiblit siira ja avatud südamega,
leiad kindlasti ka vastused oma küsimustele.
Jumala Sõna on oluline tunda nii igavese kui maise elu tarvis.
Meid õhutatakse uurima Piiblit nii päeval kui öösel.
Õpetussõnade 4. peatükis öeldakse järgmist:
"Mu poeg, pane tähele mu sõnu, pööra oma kõrv mu kõnede poole!
Ära kaota neid enesel silmist, hoia need oma südames;
sest need on eluks sellele, kes need leiab,
ja terviseks kogu ta ihule!"
Meile, Uue Testamendi usklikele,
on Jumal oma suures armastuses andnud päästva rõõmusõnumi,
millest räägivad evangeeliumid ja mida jagada kogu maailmaga.
Selle pääste toojaks on Jeesus Kristus
ja meie kõige olulisem valik on otsustada Tema kasuks.
Jeesus tuli maailma selleks, et inimesed saaksid päästetud
ja saaksid peale surma taevasse.
Jumal sai oma Poja läbi inimeseks,
kes suri nii sinu, minu kui kogu maailma pattude eest.
Ta avas meile taevaväravad.
Piibli sõnul on Jeesus ainus tee, mille kaudu pääseda põrgust.
Olgu siinkohal rõhutatud sõna "ainus".
Kas sa valid ka Jeesuse?
Ta sõna otseses mõttes ootab meid taevasse.
Piibel ütleb, et Ta pühib kõik pisarad inimeste silmist
ja surm ei valitse enam.
Ka pole seal enam muret, valu ega nuttu,
sest kõik vana on möödas.
Mittevalimine on halb variant,
sest Jumala lõpliku kohtujärje ees
pärivad vaid Jeesusesse uskujad Jumalariigi.
Kui valid Jeesuse, saad osa ka rõõmust ja taevasest rahust.
Jeesus ütles, et siin maailmas on meil muret ja vaeva,
aga me ei pea kartma, sest Ta on maailma ära võitnud.
Paulus ütles ka, et selle maailma kannatused
pole võrreldavad meid eesootava auga.
Paljud mõtlevad nii nagu mina kunagi:
"Küll ma vanas eas jõuan mõelda usklikuks saamise peale."
Kust sa aga tead,
millal on su viimane hetk siin maa peal?
Seetõttu ei tasuks selle otsuse langetamist
jätta homsesse.
Tee seda juba täna!
Kui Jumal lõi inimese, lõi ta tema igaveseks olendiks.
Inimene ei ole kui puu, mis langeb ja sinna see jääb.
Me hing läheb kas taevasse või põrgu -
see on meie valik, mis tuleb langetada enne surma.
Inimesed, kes ei tunne Piiblit,
ei mõista, milline kohutav koht põrgu on.
Nii on mu tänane kõne ka kui hoiatuskutsung
kõigile "laial teel" kulgejaile.
Saatan ehk langenud ingel Lutsifer ja 1/3 inglitest
heideti taevast alla maa peale
ja nad valitsevad nüüd selle maailma üle.
Kurjuse väed on reaalsed, püüdes eksitada ja siduda inimesi
ja on selles kahjuks ka edukad olnud.
Kurjus ja jumalakartmatus on kasvanud võimsasti.
Me elame kui Noa päevil, kus patt valitses maailma.
Piibel ütleb saatana kohta,
et ta on tulnud varastama tapma ja hävitama.
Nii ei tee hingevaenlane midagi head, vaid ainult halba.
Ta võib riietada end isegi valguse ingliks,
et eksitada inimest ja juhtida ta lõpuks oma pimeduseriiki.
Saatan oli varasemalt taevas väga kõrgel positsioonil
ja tal on vägi, mida meil inimestena ei ole.
Nii ei suuda me ka omaenese jõust talle vastu seista,
vaid me vajame kaitsjat.
Kaitsjat, kes on saatana juba ära võitnud.
Selleks on Jeesus Kristus,
kes oma ristisurma läbi alistas kogu hingevaenlase väe.
Kui inimene saab usklikuks kogedes Püha Vaimu läbi uuestisündi,
saab ta ka väe saada Jumala lapseks ja pärijaks.
Püha Vaim on meis olev Jumala vägi,
millega suudame ka seista vastu saatanale.
Me oleme kui ühes lahingus.
Ühes laulus öeldakse:
"Oma suuga ma ülistan Jeesust ja vaimumõõk on mul käes.
Põrguväravad ei saa mind takistada, sest see lahing on Jeesuse päralt."
Ütlesin oma aasta taguses kõnes,
et uus aasta saab olema muutuste aasta.
Tol hetkel poleks osanud arvatagi, kui lähedal oli
kogu maailma vallutanud koroona viirus.
Ühtlasi ei tea me veel tänagi, kui kauaks see maailma ringlema jääb
Esimest korda kogu ajaloos
on kogu maailma raputatud üheaegselt.
Inimesed on ehmunud ja hirmunud.
Soomeski on kasvanud lootusetus ja apaatia.
Seda sõltumata sellest,
et Soome nakatumisnäidud on ühed madalamad kogu maailmas.
Sundpuhkused ja koondamised
on pannud pered majanduslikult väga kitsasse seisu.
Ühtlasi on kasvanud laste ja noorte vaimse tervise häired.
Vanurid on lahutatud oma lähedastest jne.
Sellest hoolimata on lootust, kui loodad Jeesuse peale.
Prohvet Aamos ütleb Aamose kirjas 3:7 järgmist:
"Tõesti, Issand Jumal ei tee midagi,
ilmutamata oma nõu oma sulaseile prohveteile."
Jumal ilmutas koroona viiruse kohta nii mitmelegi oma prohvetile.
Minugi käes on üks nägemus, mille üks Soome jumalanaine sai.
Ta sai selle veel enne,
kui Soomes sellest viirusest veel midagi teatigi.
Seetõttu loen sellest ka mõne lõigu ette.
"Nägin pilti lennukist, mille all rippus kui pomm
ja see nägi välja nagu suur männikäbi.
Käbi, milles on palju seemneid.
Olge ettevaatlikud,
sest see käbi levitab oma lõhna üle kõigi inimeste.
See tuleb, see tuleb.
Jätke see meelde.
Olen ju teile mitmeid kordi öelnud, et see on tulekul.
See paneb teid mõtlema, mida ja kuidas teha.
On üks vahend, mis toimib - sõnum, mis on aidanud varemgi.
Vaata, nad põgenevad häda jõudes,
aga teie olete vere kaitse all ja te ei pea muretsema.
Olete hoitud kõige kurja eest vaid seetõttu,
et usute, mida olen oma Sõnas öelnud.
Vabaduseks on Kristus teid vabastanud."
Jumala Sõna aaretelaegas sisaldab 100 000 korda rohkem seemneid,
mis kingivad igavese elu,
aga samas jõu elada oma elu armastuse lootuses ja tões,
sest Püha Vaim on meie teejuhiks, kellele võime igal ajal loota.
Ohuolukordi on Soomes olnud varemgi.
1939. a. novembris puhkes Talvesõda suure Nõukogude Liidu vastu,
kus Soome seisis silmitsi suure ohuga kaotada oma iseseisvus.
Meie väike ja sõjaks kehvasti varustatud maa
seisis silmitsi võimatu olukorraga,
mis meenutas Taaveti ja Koljati kohtumist.
Meie riigi tähtsaim mees - president Kyösti Kallio
uskus palve väesse.
Ta mõistis, et vaid kõikväeline Jumal saab Soome päästa.
Ta tundis Piiblist Psalmi 50:15:
"Ja hüüa mind appi ahastuse päeval; siis ma tõmban su sellest välja
ja sina annad mulle au!”
Nii kutsus ta kõiki soomlasi üles palvetama.
Tolleaegsed soomlased olid väga jumalakartlikud
ja nad uskusid, et Jumal kuuleb me palveid.
Inimesed langesid põlvedele, nutsid ja palvetasid.
Neil oli suur mure Soome pärast.
Tänu Jumalale, et Ta kaitses meie iseseisvust.
Täna oleme jälle suures hädas, küsides, kust küll leida abi?
Kahjuks ei otsita seda abi enam samast allikast,
kui Talvesõja ajal.
Me maa ehitati üles selliselt,
et rahvast õpetati lootma Jumalale ja Tema Sõnale.
Nii koolides kui kogudustes oli Jumala Sõna ikka esikohal.
Inimesed olid õppinud lootma Jumala abile
ja Tema austamine oli iseenesestmõistetav
nii riigijuhtidele kui tavakodanikele.
Aastakümnete jooksul on midagi ikka väga viltu läinud.
Täna kistakse piibellikke väärtusi hoopis maha.
Kolgata sõnum ei kõlba enam ei me rahvale ega juhtidele.
Jumal on tõrjutud eemale nii Soomes kui Euroopaski.
Jumalast ja veel enam Jeesusest ei saa enam rääkida.
Valitseb lausa oht,
et Piibli avalikku tsiteerimist peetakse vihakõneks.
Tõsi, väike käputäis on veel jäänud, kes palvetab ja otsib Jumala palet.
Issand, ole meile armuline!
Ennist etteloetud prohvetlikus sõnumis oli juttu sellest,
mis saab neist, kes ei toetu Issandale.
Nad jäävad piltlikult öeldes saastepilve alla.
Piibli sõnul pole inimesel ilma Jeesuseta kaitsjat.
Ei siin maises elus
ega ka kord Jumala lõpliku kohtujärje ees seistes.
Ilma Jeesuseta ei leita me nime eluraamatust
Soome rahvas on kui eksinud lambad.
Kui aga lambad on eksinud ja hajevil, satuvad nad ründavate huntide ohvriks
Nii seisab me rahvas valiku ees -
kas parandame rahvana meelt või mitte.
Kui seda rahvana teeme,
näeme ka täitumas Piibli tõotust, mis on kirjas 2. Ajaraamatus 7:13-14:
"Vaata, kui ma sulen taeva, nõnda et vihma ei saja,
ja vaata, kui ma käsin rohutirtse maa paljaks süüa,
või kui ma läkitan oma rahva kallale katku,
ja kui siis minu rahvas, kellele on pandud minu nimi,
alandab ennast ja nad palvetavad ja otsivad minu palet
ning pöörduvad oma kurjadelt teedelt,
siis ma kuulen taevast ja annan andeks nende patu
ning säästan nende maa."
Tahan lõpetuseks veel lugeda julgustavad sõnad,
mille sain Jumalalt teie jaoks.
Jagage otsusekindlalt ja teadlikult kõigest sellest puhtusest,
mille olen teile andnud
neile, kes selle järele janunevad.
Tooge vereallikale kõik need, kes on ilma karjaseta
ja pühendage nende heaks kõik oma tegemised.
See, mida te kõik vajate, on minu Sõnast lähtuv tugev toidus.
Ärge lehvige kohkunult ringi,
vaid elage kõik oma elupäevad täies lootuses minusse.
Palvetage! Ma ütlen: palvetage
ja andke üksteisele andeks, aamen.
Head TV7 vaatajad
ja kõik teie, kes kulgete koos meiega
meie eest palvetades ja meid toetades.
Tänan teid kogu oma südamest
paludes Jumala õnnistusi iga te päeva üle.
Meil pole midagi viga, sest Jeesus on meie turvapaik
ja Ta annab oma inglitele käsu hoida ja valvata meid 2021. aastalgi.
Õnnistatud 2021. aastat!
Tõlge: Anne-Ly Raukas